পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
১৯৬২-৬৩ মৌসুমের শুরুটায় নিউ সাউথ ওয়েলসের বিপক্ষে অর্ধ-শতক ও পরের খেলায় ওয়েস্টার্ন অস্ট্রেলিয়ার বিপক্ষে ১১৫ রান তুলেন। তবে, টেড ডেক্সটারের নেতৃত্বাধীন ইংল্যান্ড দলের বিপক্ষে ১৯৬২-৬৩ মৌসুমের অ্যাশেজ সিরিজের শুরুতে এর ছিটেফোঁটাও লক্ষ্য করা যায়নি। ব্রিসবেনে অনুষ্ঠিত সিরিজের ড্র হওয়া প্রথম টেস্টের প্রথম ইনিংসে ৬ রান তুলেন ও দ্বিতীয় ইনিংসে অধিনায়ক রিচি বেনো ইনিংস ঘোষণাকালীন তিনি অপরাজিত ৪৭ নিয়ে মাঠ ছাড়েন। এরপর ২৩ ও ১৪ রান করলে স্বাগতিক দল সাত উইকেটে পরাজিত হয়। ফলে দলের বাইরে চলে যেতে বাধ্য হন।